# Museoconin taidekujan hakuohjeet

## Yleistä

Museocon järjestetään museokeskus Vapriikissa lauantaina 17. tammikuuta 2026 kello 11–19. Taidekuja on avoinna koko tapahtuman ajan. Kujaa pääsee rakentamaan kello 9 alkaen. Paikan purkamisen on oltava valmiina kello 20. Voit aloittaa purkamisen jo ennen seitsemää.

Museoconissa pöytäpaikka on maksuton ja pöydät ovat kokoa 125 x 70 senttimetriä ja 120 x 60 senttimetriä. Pöydän kokoa ei valitettavasti voi valita. Pöytäpaikkaan kuuluu kaksi kappaletta tuoleja ja sähköpistoke. Tila on melko hämärä, joten suosittelemme esimerkiksi omien koristevalojen käyttämistä.

Taidekuja sijaitsee Museoconin pääsymaksuttomalla alueella Viistokadulla. Viistokatu sijaitsee museoravintola Valssin takana. Tapahtumassa on paljon alaikäisiä kävijöitä, joten niin sanotun rankemman materiaalin on oltava erillisessä kansiossa.

**Taidekujahaku on auki 1.-31.8.2025.**

## Hakuperusteet

Kannustamme aloittelevia kujalaisia tulemaan matalalla kynnyksellä mukaan. Tämän takia kysymme hakulomakkeessa kujailukokemuksestasi.

Pyrimme valitsemaan kujalle mahdollisimman monipuolisen kattauksen erilaisia tekniikoita, tuotteita ja teemoja.

Vapriikissa oleviin näyttelyihin ja museoihin liittyvät teemat ovat toivottuja, mutta eivät suoraan vaikuta valintaan.

Emme hyväksy AI-taidetta taidekujalle. Huomioithan myös tekijänoikeudet.

## Kujalaisen vastuu

**Ilmoitamme taidekujahaun tulokset viimeistään 19.9.2025. Vastaa sähköpostilla 30.9.2025 mennessä**, otatko paikan vastaan. Mikäli emme saa vastausta määräaikaan mennessä, tarjoamme paikkaa seuraavalle hakijalle.

Mikäli et pääsekään kujailemaan Museoconiin, ilmoitathan siitä meille mahdollisimman pian sähköpostitse <museocontampere@gmail.com>. Näin joku muu saa mahdollisuuden tulla mukaan.

Saavuthan paikalle ajoissa. Pidäthän myös meidät ajan tasalla mahdollisista muutoksista.

**Muutokset mahdollisia.**

[Museocon 2026 taidekujahaku](https://docs.google.com/forms/d/e/1FAIpQLSfJf8XUn42zdmOlF85BpZ5wNJ1G5gN34JIWyT_rpt_KsNcCmg/viewform?usp=sharing&ouid=110330782996795263029)